Coxíidos

A dos coxíidos (Kogiidae) é unha familia de cetáceos odontocetos que inclúe dúas especies viventes, o cachalote pigmeo e o cachalote anano, e tres especies extintas.

Algunhas clasificacións no recoñecen esta familia e sitúan ao seu único xénero, Kogia, na familia dos fisetéridos, dentro da submailia dos Koginae Gill, 1871, pero hoxe está aceptado este grupo como familia Kogiidae Gill, 1871.Kogiidae Gill, 1871 en WoRMS.

 Descrición 

Estes cetáceos caracterízanse por teren a boca en posición ventral en relación ao cranio, a diferenza dos delfínidos e a maioría dos demais odondtocetos. Non teñen dentes no maxilar superior, e o inferior presenta dentes cónicos. Ao igual que o cachalote, posúen espermaceti no melón.

O tamaño do seu corpo é pequeno, en comparación có doutros cetáceos (entre 3 e 3,5 m), e especialmente co do seu máis próximo parente, o cachalote.Duguy e Robineau (1987), pp. 142-143. e bastante repoludo, cunha aleta dorsal pequena, falciforme, e a caudal cunha incisura media lixeira, a as pectorais anchas e curtas, situadas en posición moi adiantada. Presentan unha falsa galada detrás da súa cabeza, que é de forma cuadrangular.Carwardina,. M. (1995), pp. 82-85.

Distribúense por todos os océanos do mundo, en augas profundas cerca das costas.

 Taxonomía 
miniatura|230px|Kogia breviceps.
miniatura|230px|Kogia sima.

A familia só conta cun xénero e dúas especies actuais:

Familia Kogiidae
 Subfamilia Kogiinae
 Xénero Aprixokogia †
 Aprixokogia kelloggi † 
 Xénero Kogia
 Kogia breviceps (Blainville, 1838) – cachalote pigmeo
 Kogia sima (Owen, 1866) – cachalote anano
 Xénero Praekogia †
 Praekogia cedrosensis † 
 Subfamilia Scaphokogiinae
 Xénero Scaphokogia †
 Scaphokogia cochlearis †

 Notas 

 Véxase tamén 

 Bibliografía 
 Carwardine, Mark (1995): Ballenas, delfines y marsopas. Barcelona: Ediciones Omega. ISBN 84-282-1037-3.
 Duguy, R. e Robineau, D. (1987): Guía de los mamíferos marinos de Europa''. Barcelona: Ediciones Omega. ISBN 84-282-0811-5.

 Outros artigos 
 Odontocetos
 Cachalote

 Ligazóns externas 
 Kogiidae  en Tree of Life .
 Kogiidae  en Paleobiology Database .
 Kogiidae Gill, 1871 en ITIS.
 Kogiidae Gill, 1871 en WoRMS .

Categoría:Kogiidae